PREDLOG

1. *Kaj je predlog?*

**Predlog** je beseda, ki izraža različna razmerja (prostorska, časovna, količinska, vzročna, načinovna ipd.) med besedami (samostalniki, zaimki, pridevniki) v stavku. Spada med nepregibne besedne vrste, zato se nikdar ne spremeni.

1. *Kako se predlogi povezujejo s skloni?*

Predlog vpliva na obliko (na sklon) besede ali besedne zveze, pred katero stoji. Večina predlogov se veže z enim sklonom, nekateri z dvema, le *za* s tremi.

Raba nekaterih predlogov:

k mizi (šoli, avtu …) h gori (krogli, gobi …)

H se rabi pred besedami, ki se začenjajo na k ali g. V vseh drugih primerih se rabi k.

z - pred zvenečimi glasovi (Moj nori lev. Mlinarjeva.) in samoglasniki

s - pred nezvenečimi glasovi (Ta suhi škafec pušča.)

v - izraža gibanje v notranjost

iz - izraža gibanje navzven

na - pomeni gibanje ali nahajanje vrh nečesa (na plaži)

z - lahko pomeni gibanje navzdol, od koder je nekaj bilo

|  |  |
| --- | --- |
| Rodilnik | brez, do, iz, od |
| Dajalnik | k/h, proti, kljub |
| Tožilnik  | čez, skozi, zoper, na, ob, po, v, med, nad, pod, pred, za  |
| Mestnik  | na, ob, po, v, o, pri |
| Orodnik | med, nad, pod, pred, za, s/z |

|  |  |  |
| --- | --- | --- |
| Dvojica predlogov | Kam? | Od kod? |
| na – z/s | na morje, na travnik | z morja, s travnika |
| v – iz | v gozd | iz gozda |
| k – od | k prijatelju | od prijatelja |